Gandia celebra amb èxit les I Jornades de Salut Comunitària
20 abril 2018

## Gandia celebra amb èxit les I Jornades de Salut Comunitària20 abril 2018Última actualització: 14 juliol 2025

![](../gestion/img/AO__8748-copia.jpg)  
  

El Palau Ducal de Gandia acull les I Jornades de Salut Comunitària que, sota el títol ‘Teixint Salut en el Territori’, aborden la gestió de les polítiques saludables, l’urbanisme en les ciutats; l’important paper de l’educació o el foment de l’esport. Han inaugurat l’acte la Directora General de Salut Pública de la Generalitat Valenciana, Ana García; l’alcaldessa de Gandia, Diana Morant; i la regidora de Polítiques Saludables Liduvina Gil.  
  
La Jornada, organitzada per l’Ajuntament de Gandia i amb el suport de la Generalitat, ha estat un èxit d’afluència. Ha comptat amb l’assistència de 200 persones procedents de diferents municipis d’Espanya, entre ponents, tècnics, representants d’associacions i participants en les Meses Intersectorials de Família.  
La Directora General de Salut Pública, al començament de l’acte, ha atorgat a l’alcaldessa un diploma que reconeix que l’Ajuntament de Gandia s’ha adherit al IV Pla de Salut de la Comunitat Valenciana i a ‘XarxaSalut’.  
  
**Diana Morant**, qui ha agraït el gest de la Directora General, ha manifestat que Gandia “_és una ciutat orgullosa de ser saludable, que pertany a la Xarxa de Ciutats Saludables, que es creu les polítiques que fomenten la salut, que les aplica, i que consciencia cada dia sobre els beneficis de cuidar-se, també des de les aules, amb l’organització de diferents iniciatives_”.  
“_Estic convençuda què la salut ha de treballar-se d’una forma àmplia, a partir d’una xarxa de treball intersectorial de la qual és necessari que formen part activa els professionals, els agents de representació política, el personal tècnic i sobretot, la ciutadania_”, ha indicat Morant.  
Per això, segons la màxima autoritat, és “_indispensable_” començar a treballar la salut des de la infància. Morant ha recordat que a Gandia està en marxa el projecte d’Escoles Saludables, amb el programa ‘L’alimentació saludable i l’activitat física en l’escola’, amb la qual cosa “_Gandia també educa en valors_”. Així mateix, segons Morant, Gandia és també una ciutat cuidadora, inclusiva i que vetla pel seu entorn.  
  
Per la seua banda, la regidora de Polítiques Saludables, **Liduvina Gil**, ha remarcat que Gandia ja ha implementat un diagnòstic participat de necessitats en salut, i s'ha elaborat un mapa d'actius, “_dues accions que han sigut possibles gràcies al treball intersectorial conformat per professionals de l'àmbit de la salut (atenció Primària i Salut Pública), el personal tècnic dels diferents departaments de l'Ajuntament i l'espai Veïnal de Salut, un grup format pel teixit associatiu del municipi._”

Així mateix **Liduvina Gil en acabar les jornades**: "Gandia es sent orgullosa d’aquestes primeres jornades de salut comunitària de Gandia, que s’han d’entendre com un esdeveniment que complementa la fantástica tasca encetada per l’Oficina Valenciana d’Acció Comunitària en Salut, des de la qual ja s’organitzaren unes trobades d’experiències a nivell de Comunitat Valenciana. En aquest sentit hem volgut organitzar unes jornades amb experiències de fora del nostre territori com Euskal Herria, Andalusia, Asturies, Barcelona, Madrid i Saragossa, per tal d’enriquir la mirada comunitaria en salut i en definitiva, sumar forces i establir conexions.

Hem de sentir-nos satisfets, perque la nostra pretensió era, en principi, arribar al nostre entorn i a la Comunitat Valenciana, però finalment hem hagut de ampliar aquestes jornades a nivell estatal amb la participació de més de 190 persones de totes les comunitats.

Agraïm a la Directora General de Salut Pública de la Conselleria de Sanitat i Polítiques saludables, Sra. Ana María García García, el detall de lliurar-li in situ a l’Alcaldessa Sra. Diana Morant Ripoll, **el Títol d’adhesió de Gandia a la Xarxa Valenciana de Ciutats Saludables.**

Les ciutats que pertanyen aquesta Xarxa, tenen com a objectiu general la millora de la qualitat de vida dels seus ciutadans, la protecció del medi ambient, els Serveis Socials i Educatius, la Cultura, la Joventut, l’Esport i l’Urbanisme."

[Les Jornades en un camí visual. Cliquea i ho descobriràs.](https://photos.app.goo.gl/XLVd4VAMJFJVRZz93) 

[Twittear](https://twitter.com/share)